Fuq dieta u niekol ħobż u għaġin
Il-karboidrati mhux dejjem iħaxxnu. Anzi, jekk jintgħażlu b'mod għaqli, dawn isaħħu l-muskoli u jgħinuk biex tirqaq. Ħafna nies li jkunu qed jagħmlu dieta jiddeċiedu li jaqtgħu barra għaġin, ħobż u patata. Studju li ġie ppublikat dan l-aħħar fin- New England Journal of Medicine jgħid li min jesaġera bil-proteini u jaqta' għal kollox iz-zokkor, jista' jwassal għal effetti li jaħdmu bil-kontra. L-istess studju jisħaq dwar l-importanza li l-karboidrati jintgħażlu sewwa. Għaġin Jekk l-għaġin jissajjar f'qatra żejt taż-żebbuġa, il-lamtu jew l- istarch jiġi diġerit aħjar. Jekk l-għaġin jitħallat ma' ħxejjex bħal piżelli, fażola ħadra, qaqoċċ u pitravi ħomor, allura l-ġisem jillimita l-livell ta' zokkor permezz tal-fibra ta' dawn il-ħxejjex. Jekk l-għaġin jissajjar 'al dente' ikun eħfef fuq l-istonku wkoll. Patata Ġie osservat li jekk il-patata titgħalla u tittiekel l-għada, il-kwantità ta' zokkor fiha jinżel b'mod sostanzjali. Fl-istess ħin, il-patata chips m'hijiex daqshekk ta' ħsara daqs kemm wieħed jaħseb. Iċ- chips ikollhom inqas zokkor milli l-patata li tkun msajra fil-forn. Ħobż Meta tagħżel il-ħobż, agħżel dak ismar għax dan iħaxxen inqas billi għandu iktar fibra.